Mercurius en die son
Die kleinste planeet in ons sonnestelsel, Mercurius, skuif vandag van 14:35 tot 20:00 voor die son verby. Lees meer
Haan se spoor
Waar kom ‘n hoenderhaan se spoor vandaan? Ons leer ook meer oor klippies en skerpioene. Lees meer
Sy ouers is bekommerd. Hul 16-jarige seun, met die bynaam Koelkop, ly aan internet-uitputting. Luister Donderdagaand na dié drama oor ‘n tegnologie-verslaafde tiener deur Leon van Nierop. Lees meer
Stem en wen
CapeNature bestuur 24 van die mooiste natuur reservate in die Wes-Kaap wat oornagverblyf, kampeer plekke en ‘n verskeidenheid aktiwiteite aanbied. Stem vir jou gunsteling reservaat en staan die kans om 'n wegbreek ter waarde van R5000 te wen. Lees meer
'n Om-die-wêreld-reis om alles moontlik te sien: 56%
Die wit strande van 'n tropiese eiland: 23%
'n Kos-en-wyn-toer: 12%
'n Skivakansie: 2%
Saria se koue mielieslaai
Wat BLACK AND BLUE die moeite werd maak, al het die rolprent flaters, is die hoofaktrise Naomi Harris. Sy is ‘n swart polisiebeampte in ‘n blou uniform, vandaar die rolprent se naam. Maar die net strek wyer as dit. Sy besef gedurende ‘n moeilike skof dat sommige van haar kollegas by sluikhandel betrokke is en deur dwelmhandelaars omgekoop word. Boonop voer sy ‘n stryd teen .
RSG Skatkis is terug!
RSG Skatkis is van 1 tot 3 Desember terug met ‘n spesiale klankbederf van musiek, woordkuns en drama. Daar is vanjaar vyftien produksies, wat ses debute insluit. En die deelnemers wissel van dertien tot negentig jaar oud!
Die gordyne word op Sondag 1 Desember gelig, en sluit ‘n hele paar debute, verrassings en ‘n konsert deur ‘n bekroonde wonderkind in. Al die aanbiedinge is gratis, en luisteraars kan wêreldwyd via RSG se webblad luister of op 100 tot 104 fm inskakel. Die volledige skedule sal later op RSG se webblad gepubliseer word. RSG Skatkis 2019 is moontlik gemaak deur ‘n borgskap van die Dagbreek Trust.
Daar is twee konserte in die M1-ouditorium by SAUK in Johannesburg wat jy kan bywoon:
♦ Sondag 24 November (15:00) - Mike Wang
♦ Dinsdag 3 Desember (20:00) - Kitaarkonings
Bespreek so gou moontlik by muriel@rsg.co.za. Daar is 'n beperkte aantal sitplekke beskikbaar. Dit is gratis om die konserte by te woon.
Klik op LAAI AF hieronder, om die program af te laai.
Die MSL is terug!
Die Mzansi Superliga-krieketreeks is terug! Die SABC is die amptelike uitsaaiborg van die reeks. RSG sal jou op hoogte hou van al die wedstryde van 8 November af tot 16 Desember. Pieter van den Berg, Jody Hendricks en Ettienne Ludick sal by elke wedstryd wees om jou op hoogte hou van al die krieketaksie. Gaan na http://rsg.co.za/sports-skedule.asp vir die skedule van al die wedstryde.
Unieke kyk-en-luisterwoordeboek in sewe tale
The Talking Dictionary is die enigste oudiovisuele-woordeboek wat sleutelwoorde en frases verbind met volkleur illustrasies en klank, en hoe om dit uit te spreek in sewe van Suid-Afrika se amptelike tale. Klankgekodeerde inhoud in die woordeboek gee vir jou effekte, soos byvoorbeeld die geluid wat ‘n dier maak en die klank van ‘n musiekinstrument. Daar is 19 temas in hierdie klankboek, onder meer oor die heelal, wetenskap, musiekinstrumente, sportsoorte, diere, kulture en kossoorte. Om die hele prentjie en ervaring te kry van hoe dit werk, gaan na www.briza.co.za/talkingdictionary/ of kontak hulle by 012-329-3896.
MAN VAN CIRENE deur F.A. Venter
Episode 39: Die skare wat op die voorplein van Pilatus se paleis in Jerusalem vergader, is geskok om te hoor dat die gevreesde Barabbas in die plek van Jesus van Nasaret vrygelaat kan word. Pilatus voel verlig en tevrede dat hy in sy doel geslaag het, maar hy het nie rekening gehou met die sluwe Kajafas en sy priesterhoofde nie.
Arehan Brand en Rut Prinsloo help matrikulante om voor te berei vir Afrikaans Huistaal se Vraestel 2 – die Letterkundevraestel. Hulle kyk na die ontleding van ‘n roman en drama, soos karakter, karakterisering, agtergrond, millieu, konflik en botsing, asook die verskillende soorte vertellers.
Christo van der Westhuizen gesels oor en lees gedigte voor uit sy nuwe debuutbundel Chrisalis. Daniel Hugo skryf: "Chrisalis is die indrukwekkende debuut van 'n digter wie se taal- en versvernuf die leser meevoer en meermale ook ontroer. Die grens tussen teks en werklikheid word telkens getoets." Christo vertel van sy nege-tot-vyf-werk, die lewe en die dinge wat hom diep raak, só diep raak dat hy nie anders kan as om daaroor verse te maak nie.
Wessel Pretorius lees Kerneels Breytenbach se kortverhaal, RUNYONESQUE.
Johan van der Schyff, 'n eierprodusent van Plettenbergbaai, is aangewys as Toyota en Agri SA se Jongboer van die Jaar. En Sewis van den Horst, ‘n vrugteprodusent van die Villiersdorp-omgewing, is aangewys as die Toyota New Harvest Boer van die Jaar. In Augustus vanjaar het finalejaar-studente van die Universiteit van Pretoria se Fakulteit Veeartsenykunde aan ‘n dragtigheidsdiagnose-uitdaging deelgeneem. Clemens Lichtenberg het met die louere weggestap, en hy vertel vir Lise Roberts vanr sy studies en wat hy tydens die uitdaging geleer het.
Episode 40: Pilatus besef dat hy die stryd teen die Joodse leiers verloor het, en gee opdrag dat Jesus gekruisig moet word. Selfs Simon was nie voorbereid op die emosies wat hy sou beleef met die aanskoue van die kruisigingsoptog nie.
Fransien se vlegsels.
Luister na die Hobokonsert in C mineur van John Barbirolli, wat gebasser is op temas van Pergolesi. Die tweede werk is die Konsert vir Klavier, Viool, Tjello en Orkes in C majeur, opus 56 van Beethoven.
Episode 41: Simon Niger hou die kruisigingsoptog van ’n veilige afstand af dop, want iets dwing hom om teenwoordig te wees wanneer die kruisiging voltrek word. Hy het egter nooit kon raai dat sy blote teenwoordigheid sy lewe permanent en ingrypend sou verander nie.
KOELKOP deur Leon van Nierop
Regie: Leon van Nierop
‘n Gesin gedwing om vir ‘n naweek in ‘n afgeleë plaashuis deur te bring. Daar is geen internet- of selfoonontvangs nie. En die sosiale-media-verslaafde seun, Chase, kry onttrekkingsimptome en begin ineenstort. Dit gebeur kort nadat sy beste vriend selfdood gepleeg het nadat hy te lank aan die internet verslaaf was en skielik daarsonder moes leef. Nou moet ‘n gesin ‘n naweek oorleef, waarin hulle liefde vir mekaar tot die uiterste getoets sal word met ‘n seun wat paniekaanvalle begin kry. Hulle leer van voor af hoe sterk ‘n gesin se liefde vir mekaar moet wees om hierdie eietydse uitdaging te oorleef. Met Hans Strydom, Janine Opperman en Christopher van der Westhuizen.
Luister na ’n habañera van De Sarasate; die overture uit Antonio Salieri se opera, RYK VIR 'N DAG; en Joaquin Rodrigo se FANTASIE VIR ‘N WARE HEER.
Spesialis-wetenskapilike, Sigrun Amman, praat oor die ontwikkeling van verbeterde weidingstelsels vir meelkbeeste. Ons hoor watter nuwe tegnologiese ontwikkelings daar onlangs in hierdie veld gemaak is, en watter voordele dit vir melkprodusente inhou. Michelle de Lange van die Melkprodusente Vereniging gesels ook saam.
Met al die kennis en inligting tot ons beskikking aangaande verhoudings, hoekom neig die egskeidingsyfer jaarliks hoër en hoër? Lise Swart praat met ‘n ervare verhoudingsterapeut oor waar ons in die proses van verhoudings (begin, middel en/of einde), foute begaan, en hoe ons verhoudings beter kan bestuur om waarlik gelukkig te wees.
Episode 42: Toe Simon Niger besef Debora is nie tuis nie, loop hy terug na Jerusalem. ’n Vreemde duisternis sak oor die stad en die hele gebied rondom Jerusalem toe, en Simon vaar blindelings die strate in. Toe hy hom weer kom kry, staan hy op die trap na die voorhof van die tempel, waar hy ’n skrikwekkende gebeurtenis beleef.
Die lui verkleurmannetjie leer ‘n les.
Rico Basson en Marisah Nieuwoudt van Vinpro deel opwindende nuus en verhale van vooruitgang met wyntoerisme. Een so verhaal het te make met ‘n soort wyn wat op ‘n identiese wyse in Suid-Afrika en Nieu-Seeland geproduseer word.
Olivia Sambo praat met Omelia Hartzenberg van die Pensioenfonds vir Staatsamptenare oor normale en vroeë pensioen. Sy verduidelik hoeveel van jou pensioenfonds jy kan verloor as jy met vroeë pensioen gaan, en wat jou opsies is. En Walter van der Merwe van Fedgroup Life praat oor fooie en beleggings, en verduidelik hoe die berekeninge werk.
Die groot vloed.
Met La Finta Giardiniera, Die Huwelik van Figaro, Don Giovanni, Cosi fan Tutte en Die Towerfluit as voorbeelde, gaan ons kyk na die beduidende rol wat die baritonstem in Mozart se operas speel. Van die sangers wat gehoor sal word is Peter Mattei, Thomas Hampson en Sir Bryn Terfel. In die tweede helfte van die program luister ons onder andere na arias uit Tosca, La Traviata en Lohengrin - met Pretty Yende, Johan Botha en Jonas Kaufmann as van die sangers wat gehoor sal word.
Trou jy binnekort? Igna Klynsmith verduidelik die aanwasbedeling en watter bates daarvan uitgesluit sal wees. Hy werp ook lig op aktuariële berekeninge oor die verlies aan inkomste, en bespreek twee hofsake teen makelaars oor beleggings in Sharemax.
Episode 43: Josef van Arimatea probeer Simon oortuig dat die skeur van die voorhangsel bewys is dat Jesus die Messias, die Seun van God is. Simon vlug huis toe waar Debora hom inwag. Hulle gesprek verloop egter glad nie soos wat Simon verwag het dit sou nie.
Daisy se klein stemmetjie.
Episode 44: Simon vra Josef van Arimatea om weer vir hom te verduidelik wat die betekenis is van die aardbewing, die duisternis en die skeur van die voorhangsel in die tempel. Hoe meer Josef verduidelik, hoe minder verstaan Simon. Aangevuur deur sy nuuskierigheid enersyds, en sy kommer oor bedrog deur die dissipels andersyds, keer Simon baie vroeg die Sondagoggend terug na die graf van die Nasarener. Hy maak ’n skokkende ontdekking.
Episode 45: Oortuig dat die graf inderdaad leeg is, begin Simon oral navraag doen oor Jesus van Nasaret. Almal is bewus van die gerugte dat die Nasarener opgestaan het uit die dood, maar niemand het Hom nog gesien nie. Wanneer hy uiteindelik uitgeput tuiskom, is Debora se reaksie op die gerugte nog erger as wat hy gevrees het.
Die dapper kuikentjie.
Luister na Mozart se Klavierkonsert no. 25 in C majeur, Leroy Anderson se Klavierkonsert, ook in C majeur.
Episode 46: Simon en Debora wag tot laataand vir Rufus en Esegiël om van Betanië af terug te keer met nuus van Jesus van Nasaret se opstanding. Wanneer hulle uiteindelik terugkom, is wat hulle te vertel het, uiters teleurstellend. Maar dan kom Maria onverwags by hulle aan. Sy kan byna nie praat nie, so emosioneel is sy.
DOLLER AS KOPAF deur William Oosthuizen
Regie: Kobus Burger
Freek is verveeld in die tehuis waar hy woon, en besluit om vir hom ‘n “speelding” te bestel, al twyfel sy vriende Dawid en Hardus oor dié waagstuk. Dit maak veral vir die kuise Mara die josie in, en sy en die ander vroue probeer hulle bes om dié stukkie tegnologie te saboteer. Terwyl hulle reken Freek is besig om kêns te word, beraam hy ‘n plan wat Mara heeltemal onkant betrap. ‘n Vrolike, vermaaklike drama propvol kinkels.
Luister na ’n studie vir kitaar van Ferdinand Sor, ’n aria van Francesco Cilea en 'n mars van Scott Joplin.
Vrydag 22 November
BP Greyling van BPG Langfontein Boerdery naby Wakkerstroom in Mpumalanga het gesorg het dat net mooi almal wat aan sy boerdery verbonde is, van nou af selfoonopvangs by hulle huise sal hê. Verbeterde gesondheidsorg is een van die gevolge van hierdie besluit.
Episode 47: Maria se nuus oor Jesus se verskyning aan sy dissipels werp Simon heeltemal omver. Hy haas hom na die huis in Jerusalem waar hy aandring om met Simon Petrus te praat. Hoe langer Petrus met hom praat, hoe minder weerstand voel Simon kan hy bied teen dit wat vir hom tot in daardie stadium nog net leuens en bedrog was.
Die duikers en die jakkals.
Die hooftuinier op die plaas Babylonstoren net buite Franschhoek, Liesl van der Walt, vertel wat die waarde van tuinbou in Suid-Afrika is, en deel interessante feite oor van ons inheemse plantspesies.
Boela wil ‘n skool bou.
Wat gebeur met jou aandele in 'n privaatmaatskappy wanneer jy te sterwe kom? Wat is die invloed van sakeredding op regsaksies en borge? Wie is aanspreeklik vir skade of beserings wat op skoolgronde opgedoen word? En watter wetgewing is van toepassing op vonnisse, wat vir verkragting opgelê word?
Episode 48: Terwyl Debora met Rufus, Esegiël en Maria wonder waar Simon so lank bly, verloop Simon se gesprek met Petrus glad nie soos hy verwag het nie.
Tinus se wedloop.
Episode 49: Simon se gesprek met Petrus duur aansienlik langer as wat Simon verwag het. En wat die dissipel te sê het, laat hom al hoe meer twyfel aan sy eie oortuigings. Veel later die aand, toe hy van Jerusalem af by die huis kom, kan Debora, Rufus, Esegiël en Maria hulle oë en ore nie glo nie...
Episode 50: Dit is ’n goeie twintig jaar later. Simon is van alles en almal vervreem, en werk onder dwang in ’n Romeinse silwermyn waar hy ’n eens gevreesde man vir die eerste keer van aangesig tot aangesig ontmoet...
Die ongehoorsame dogter.
Episode 51: Simon werk onverpoos in die silwermyn om die dwangarbeiders te bearbei. Met die verloop van tyd ontwikkel daar ’n besondere band tussen hom en Barabbas. Die eens berugte rower en moordenaar word al hoe meer ernstig siek, maar Simon kan hom net nie oortuig om tot geloof in die Verlosser van Israel te kom nie.
Vrydag 29 November
Eloise Pretorius praat met die redakteur van Landbouweeklblad, Chris Burgess, oor grondlewe en van die mees onlangse bevindings wat hieroor gemaak is. Agri-technovation is ‘n platform wat landboudata versamel en integreer. Skakel in om uit te vind hoe dit jou boerdery kan bevorder.
Episode 52: Terwyl Esegiël een laatmiddag die horison van die huis in Getsemane af sit en dophou, word sy geduld na jare se wag beloon met Simon van Cirene wat na die huis aangestap kom. Wanneer hulle uiteindelik rustig sit en gesels, het Esegiël self ook ’n verrassing of twee om met Simon te deel.
Hoe Kameelperd sy lang nek gekry het.
Saterdag 30 November
Eloise Pretorius vind uit wat die verskil is tussen ‘n llama en ‘n alpaca. Sy het onlangs die grootste plaaslike alpaca-plaas besoek, en meer oor dié oulike diere wyser geword.
Maandag 2 Desember
Episode 53: Die vaart van Joppe na Rome neem ’n onheilspellende wending wanneer ’n vreemde gloed een nag op die horison sigbaar word. Kan dit Rome wees wat brand? In Rome word die nuus net nog meer ontstellend.
Dinsdag 3 Desember
Episode 54: Eerste Offisier Sergus help Simon en Esegiël om vervoer te kry om hulle van Ostia na Rome te neem om Debora, Rufus en Maria te probeer opspoor. Hoe nader hulle egter aan Rome kom, hoe meer ontstellend word hulle ervaring.
Woensdag 4 Desember
Episode 55: Simon en Esegiël kom uiteindelik by Debora, Rufus en Maria se huisie aan, maar die teleurstelling is groot. Min sou die twee vriende egter kon raai dat die ergste nog nie verby is nie...
‘n Noue ontkoming.
Stellenbosch vier 2019 Rugbywêreldbeker Oorwinning
Wêreldbekerglorie verenig nasie op 4 wiele!
"Dit is ons voorreg om Hoop te skep"
RSG is gereed vir die rugby!
HEY BOKKE! Leon Schuster
Mammoth warmwaterbron, Yellowstone, VSA
Die Grimaldis ondersteun die Bokke!
Die Kaap is sopnat
Hexriviervallei se heks
Miljoene vir skildery in kombuis
Vry vlieënde Ara papegaaie 2
Die onderstebohuis in Broederstroom
met Ignatius Vlok
met Jannie du Toit
Woorde en musiek word versny soos ‘n wynmaker twee kultivars bymekaar sou bring om ‘n besondere produk daar te stel in Jannie du Toit se reeks oor die kleinkuns.
Tshwane Spartans teen Port Elizabeth Giants
17:30 | 13 November
Cape Town Blitz teen Jozi Stars
17:30 | 14 November
Durban Heat teen Paarl Rocks
17:30 | 15 November
Jozi Stars teen Port Elizabeth Giants
12:30 | 16 November
Durban Heat teen Cape Town Blitz
10:00 | 17 November
Paarl Rocks teen Tshwane Spartans
14:00 | 17 November
Port Elizabeth Giants teen Cape Town Blitz
17:30 | 20 November
Tshwane Spartans teen Durban Heat
17:30 | 21 November
Paarl Rocks teen Jozi Stars
17:30 | 22 November
Port Elizabeth Giants teen Durban Heat
12:30 | 23 November
Cape Town Blitz teen Paarl Rocks
10:00 | 24 November
Jozi Stars teen Tshwane Spartans
14:00 | 24 November
Port Elizabeth Giants teen Paarl Rocks
17:30 | 27 November
Cape Town Blitz teen Durban Heat
17:30 | 28 November
Tshwane Spartans teen Paarl Rocks
17:30 | 29 November
Durban Heat teen Port Elizabeth Giants
12:30 | 30 November
Jozi Stars teen Paarl Rocks
10:00 | 1 Desember
Cape Town Blitz teen Tshwane Spartans
14:00 | 1 Desember
Port Elizabeth Giants teen Tshwane Spartans
17:30 | 3 Desember
Paarl Rocks teen Durban Heat
17:30 | 4 Desember
Tshwane Spartans teen Jozi Stars
17:30 | 5 Desember
Cape Town Blitz teen Port Elizabeth Giants
17:30 | 6 Desember
Jozi Stars teen Durban Heat
12:30 | 7 Desember
Paarl Rocks teen Port Elizabeth Giants
10:00 | 8 Desember
Tshwane Spartans teen Cape Town Blitz
14:00 | 8 Desember
Durban Heat teen Jozi Stars
17:30 | 10 Desember
En sy Bokke staan saam
Calvary CD and Bonus DVD
House Afrika: Mzansi House Volume 10